23/03/2011 | Administración LocalMunicipal
Culleredo
Secretaría Xeral
Regulamento de acceso a prestacións económicas para situacións de emerxencia ou urxente necesidade social

O Pleno do Concello, en sesión ordinaria celebrada o día 30 de novembro de 2010, aprobou inicialmente o Regulamento de acceso a prestacións económicas para situacións de emerxencia ou urxente necesidade social deste Concello. Transcorridos os prazos sinalados nos artigos 49 b) e 65.2 da vixente Lei 7/85, sen presentarse alegación ou requirimento algún, enténdese definitivamente aprobado o texto que se publica como Anexo e que entrará en vigor ao día seguinte da súa publicación íntegra no Boletín Oficial da Provincia, en cumprimento do disposto no art.70.2 da vixente Lei 7/85, do 2 de abrir, reguladora das Bases do Réxime Local. Os servizos sociais comunitarios teñen como unha das súas misións principais proporcionar atención e apoio a aquelas persoas ou familias que atravesan de forma circunstancial e temporal dificultades para a cobertura das súas necesidades básicas Con carácter complementario a outro tipo de axudas e prestacións que poidan existir no sistema de servizos sociais ou noutros sistemas, desde a Área de Benestar do Concello de Culleredo, viuse a necesidade de articular unha serie de recursos que complementaran aos das outras administracións. A proximidade da administración local coa cidadanía obriga aos servizos sociais comunitarios a tentar dar unha resposta o máis rápida e eficaz posible para resolver estas situacións carenciais que, normalmente, é necesario cubrir de forma urxente. Os novos colectivos obxecto de exclusión social, o fenómeno da inmigración, os profundos cambios sufridos nos últimos anos no mundo laboral, as novas formas de convivencias, as dificultades de acceso á vivenda etc., son feitos que afectan á poboación de forma moi significativa e producen unha maior vulnerabilidade aos cambios económicos en determinados colectivos. O contido destas axudas, os requisitos de acceso, as documentacións xustificativas das situacións de precariedade e incluso a forma de xestionalas, precisan de cambios e transformacións que permitan unha maior axilidade na súa tramitación e resolución, co fin de dar unha resposta máis áxil e eficiente á persoa solicitante destas axudas. No marco lexislativo xeral e no específico dos servizos sociais, existen numerosas referencias que confiren aos concellos a potestade para establecer e regular este tipo de recursos; entre outros a Lei 7/85, do 2 de abril, reguladora das bases do réxime local que no seu artigo 25.2. k) establece que o municipio exercerá, en todo caso, competencias nos termos da lexislación do Estado e das comunidades autónomas en materia de prestación de servizos sociais e promoción e reinserción local; ou a Lei 13/2008, do 3 de decembro, de servizos sociais de Galicia, que atribúe aos concellos, entre outras, a competencia para a creación, xestión e o mantemento dos servizos sociais comunitarios específicos. Por outra banda, en desenvolvemento da regulación establecida na Lei 38/2003, do 17 de novembro, xeral de subvencións, e na Lei 9/2007, do 13 de xuño, de subvencións de Galicia, o Concello aprobou a Ordenanza xeral de subvencións municipais, (BOP Nº 219, DO 9/10/2009) que no seu artigo 19. d), establece que poderán concederse directamente subvencións que teñan por obxecto socorrer estados de necesidade imprevistos de veciños do municipio, que non poidan ser atendidos por outros medios, no importe estritamente necesario para cumprir ese fin. En desenvolvemento destes preceptos, dítase este regulamento, que se estrutura en 35 artigos, distribuídos en catro capítulos, unha disposición adicional, unha disposición transitoria e unha disposición final. No Capítulo I regúlanse as disposicións xerais definindo o obxecto, características das axudas, requisitos xerais a cumprir polos beneficiarios, criterios para a súa concesión e importe máximo das axudas a percibir. O Capítulo II especifica os distintos tipos de necesidades previstas detallando as contías e duración de cada unha das axudas, así como os requisitos específicos para ser beneficiario en cada unha delas. No Capítulo III regúlase o procedemento para a súa tramitación e o prazo máximo para resolvelo; establécese un modelo de solicitude ao obxecto de facilitar a intervencións da cidadanía; detállase a documentación que debe acompañala e atribúeselle a competencia para resolver á Concellaría delegada da Área de Benestar Social. O Capítulo IV regula o pagamento da subvención, as obrigas dos beneficiarios como perceptores de subvención pública e a publicidade dos datos atendendo as prescricións que establece a Lei orgánica 15/1999, de 13 de decembro, de protección de datos de carácter persoal. A Disposición Transitoria regula o réxime de entrada en vigor dalgunhas das axudas establecidas, condicionada pola tramitación da contratación administrativa das subministración nelas incluídas. É obxecto deste regulamento o desenvolvemento dun conxunto de prestacións dirixidas a paliar situacións carenciais graves que afecten ás necesidades básicas das persoas residentes e empadroadas no Concello de Culleredo. Considéranse axudas de apoio a familias de Culleredo ou de emerxencia social, as axudas de natureza económica, en todo caso subsidiarias e, no seu caso, complementarias de calquera prestación pública que puidera corresponder, destinadas a aquelas persoas residentes e empadroadas en Culleredo e, no seu caso, aos membros da súa unidade de convivencia, que estean en situación de recursos insuficientes para facer fronte a gastos específicos de carácter básico, coa finalidade de paliar ou evitar situación de marxinación social.1. Estas axudas teñen carácter finalista polo que se destinarán exclusivamente á finalidade para a que foron concedidas.2. Teñen o carácter de subvención directa.3. Son transitorias e non periódicas.4. A concesión destas prestacións está suxeita á existencia de crédito orzamentario.1. Terán a consideración de beneficiarios aquelas persoas ou unidades familiares que se atopen nunha situación de precariedade económica tal que dificulte ou imposibilite a cobertura dalgunha das súas necesidades básicas que cómpre cubrir de xeito urxente.2. Considérase unidade de convivencia a todas aquelas persoas que convivan nun mesmo domicilio. Non poderán ser beneficiarios da mesma prestación dúas persoas da mesma unidade de convivencia.3. Considerarase que existe unha unidade de convivencia independente, aínda que vivan no mesmo domicilio, nos seguintes casos: a) A constituída por persoas, con ou sen fillos, que se atopen en proceso ou situación de nulidade, divorcio ou separación legal; cese acreditado de relación análoga á conxugal; falecemento do cónxuxe ou parella de feito. b) Persoas que vivan no mesmo domicilio sempre e cando non teñan ningún vínculo de parentesco. c) Aquela unidade de convivencia independente que, por causa de forza maior, accidente ou desafiuzamento, se vexa obrigada a residir con outra. d) De forma excepcional, aqueles outros casos nos que exista unha recomendación fundamentada dos técnicos dos servizos sociais, para recoñecela como tal.4. Non poderán ser beneficiarios destas axudas a persoa individual nin, no seu caso, calquera dos membros da súa unidade convivencial cando: a) Foran propietarios ou usufrutuarios de bens mobles ou inmobles con características, valoración, posibilidade de venda ou calquera outro xeito de explotación que indiquen, de xeito notorio, a existencia de medios materiais suficientes para atender os gastos obxecto de cobertura deste regulamento. Queda excluída do establecido no parágrafo anterior, a vivenda habitual que constitúa o fogar de convivencia e non teña carácter suntuario. O persoal técnico dos servizos sociais levará a cabo a determinación de considerar suficiente para atender as necesidades básicas da vida os signos externos expostos nos parágrafos anteriores, nun informe que terá presunción de certeza salvo proba en contrario, no que constarán de xeito detallado as consideracións nas que se fundamenta a súa valoración. b) As persoas que teñan familiares obrigados a prestar alimentos, en virtude do previsto no Título VI do Libro I do Código Civil. Non obstante, considérase que non teñen obriga de prestar alimentos os parentes que, en atención ás circunstancias socio-económicas concorrentes, non poidan facer fronte ou atender ás necesidades da unidade familiar solicitante sen desatender as súas propias ou as dos familiares ao seu cargo. Os requisitos xerais para ter dereito ás axudas establecidas neste regulamento son os seguintes: 1. Ter residencia efectiva e estar de alta no Padrón municipal do Concello de Culleredo cunha antigüidade mínima de catro meses.2. Exceptúanse da obriga de antigüidade no empadroamento os seguintes casos: a) As vítimas de violencia doméstica que cambien o seu domicilio por este motivo, debidamente acreditado. b) As persoas emigrantes galegas que proveñan do Concello e fixen a súa residencia no mesmo, logo da acreditación do seu empadroamento anterior. c) Persoas en situación de necesidade extrema sobrevida que, de xeito repentino e imprevisto, se produza tras o empadroamento no Concello e así o informen os técnicos dos servizos sociais municipais. d) Estranxeiros refuxiados ou con solicitude de asilo en trámite, sempre que teñan autorizada a súa estancia por razóns humanitarias e que cumpran o resto dos requisitos para solicitar estas axudas. e) Acreditar a situación de necesidade mediante a presentación da documentación que se sinala no artigo 28 deste regulamento ou a que sexa recabada polos servizos sociais municipais. Considerarase que non se dispón de ingresos suficientes para atender as necesidades expostas neste regulamento, cando a persoa individual non dispoña de ingresos mensuais por calquera concepto, superiores ao IPREM vixente. Se a unidade familiar se compón de máis dun membro, a renda bruta calcularase incrementándoa nun 25% por cada un dos membros adicionais da unidade familiar. f) Todos os membros da unidade de convivencia que se atopen en idade legal de traballar, deben estar inscritos como demandantes de emprego nas oficinas do Servizo Público de Emprego. g) Non ter débedas coa Facenda Local h) Presentar a solicitude no modelo normalizado e na forma que se establece neste regulamento.1) Para a determinación dos ingresos da persoa individual e, no seu caso, da unidade de convivencia, teranse en conta os seguintes ingresos: a) Ingresos de traballo por conta allea (salarios, pensións, subsidios de carácter periódico). b) Ingresos de traballo por conta propia (aplicaranse criterios de rendabilidade reale non soamente tributarios). c) Ingresos procedentes de capital mobiliario e inmobiliario (valores mobiliarios e activos financeiros en xeral, tanto de renda variable como fixa, así como os obtidos pola titularidade de todo tipo de contas en institucións financeiras. No capital inmobiliario computaranse particularmente os rendementos obtidos por alugamentos, presos de traspasos ou cesións, tanto de bens rústicos como urbanos. d) Outros ingresos que poideran existir non incluídos nos apartados anteriores.2) Para a valoración inicial dos medios económicos non documentados e notoriedade de medios materiais suficientes, teranse en conta: a) Perspectivas económicas no momento de presentar a solicitude apreciando, entre outras circunstancias, a idade, estado de saúde, cualificación persoal e posibilidade de acceso ao emprego. b) Situación económica nos seis meses anteriores á solicitude da axuda; bens inmobles urbanos e rústicos (capital mobiliario/achega familiar/ vehículo a motor). 3) Non se computarán para a determinación dos ingresos, os seguintes: a) Ingresos procedentes de axudas sociais de carácter finalista, n periódicas ou para paliar situación de emerxencia social; bolsas de formación; b) Ingresos xerados pola venda da vivenda habitual sempre que os mesmos revertan na compra de outra vivenda do mesmo tipo ou nun negocio ou posto de traballo.4) Son gastos deducibles os gastos realizados con ocasión de enfermidade grave sempre que se xustifique que foron aboados por membros da unidade de convivencia e non foron nin serán reembolsados posteriormente por parte de entidades públicas ou mutualidades. Deduciranse na súa totalidade do cómputo xeral. Logo da comprobación da súa manifesta necesidade, consideraranse os seguintes criterios: 1. As familias con menores ou discapacitados ao seu cargo.2. As solicitudes cuxa concesión resolva definitivamente a necesidade presentada, sempre que non exista outra axuda pública que a resolva.3. As que se xestionan como complementarias de intervencións integrais desenvolvidas polos servizos sociais municipais.1. En ningún caso a cantidade percibida nun ano pola unidade familiar beneficiaria das axudas comprendidas neste regulamento, poderá superar na súa totalidade en dúas veces o IPREM vixente.2. Tentarase, sempre que sexa posible, a participación económica do beneficiario coa aplicación dunha porcentaxe no custo da axuda, calculando com anterioridade o custo real da prestación Os tipos de necesidades ás que se poderán destinar as axudas previstas, así como os criterios a ter en conta para determinar a contía da axuda económica a conceder que, en ningún caso superará o límite que establece o artigo 8 deste regulamento, son as seguintes: 1. Gastos derivados das necesidades básicas da vivenda habitual, tales como: alugamento, hipoteca ou recibos de subministración.2. Bonos de alimentos 3. Bonos de farmacia 4. Prestacións de apoio á conciliciación (canguraxe) 5. Bonos de transporte 6. Necesidades excepcionais. Enténdese por necesidades básicas da vivenda, o mantemento da vivenda habitual, que comprende axudas para o pago de alugamento, hipoteca e recibos de subministración.1. O custo do alugamento ou hipoteca para a que se solicite a axuda non poderá ser superior a 400€. 2. Nos recibos de subministración terase e conta a racionalidade no consumo, servindo como criterio os mínimos fixados nos recibos e o número de membros da unidade de convivencia; as axudas estarán condicionadas ás directrices marcadas polas necesidades orzamentarias da área.1. Os bonos de alimentos son unha prestación en especie na que as persoas beneficiarias reciben un lote de alimentos, destinados a cubrir as necesidades básicas de alimentación naquelas familias que, pola súa precaria situación económica, teñan especiais dificultades en garantilas.2. Os bonos entregaranse como máximo cada 15 días, segundo o reparto asignado polo técnico dos servizos sociais municipais, de acordo cunha distribución racional das necesidades alimenticias das familias.3. O contido de cada un dos distintos bonos será pechado. O seu contido recóllese nos anexos I, II, III e IV deste regulamento Os bonos de alimentos clasificaranse nas modalidades que a continuación se relacionan, dependendo do número de persoas que integran a unidade familiar: a) Bono A: dirixido a aquelas unidades familiares de máis de tres membros. b) Bono B: dirixidos a aquelas unidades familiares de tres ou menos membros. c) Bono lactantes: dirixidos a aquelas unidades familiares que teñan menores ao seu cargo con idades comprendidas entre 0 e 3 anos ou ben, menores que pola súa enfermidade precisen dalgún dos produtos que contén este bono. d) Bono hixiene: contén produtos básicos de hixiene persoal e limpeza. Os bonos “A” e “B” poderán ser acumulados aos de hixiene e lactantes cando na unidade de convivencia existan menores con idades comprendidas entre 0 e 3 anos. Porén, estes menores non computarán no número de membros da unidade familiar cando se compatibilicen ambos os bonos. Ademais dos requisitos xerais sinalados no artigo 5 deste regulamento, a unidade familiar non superará os 150 € de renda por cabeza, unha vez descontados os gastos polo alugamento ou o pagamento da hipoteca da vivenda habitual, nun máximo de 400 €. 1. Inicialmente a concesión dos bonos de alimentos “A” e “B” e o bono hixiene, será por un período de tres meses, puidendo prorrogarse por outros tres meses máis naqueles casos nos que persista a situación de necesidade e así se valore por parte do persoal técnico dos servizo sociais municipais. A duración máxima dos bonos “A” e “B” poderase prorrogar excepcionalmente en casos moi puntuais e debidamente acreditados e xustificados, tanto documental como tecnicamente, cando concorran circunstancias de especial desprotección. Unha vez esgotado o período máximo de concesión, non poderán ser beneficiarios de novo, ata pasado un período mínimo de seis meses. As persoas beneficiarias dos bonos de alimentos teñen a obriga de comunicar calquera cambio que se produza na súa situación socio-económica para os efectos de ser valorada polo persoal técnico da área dos servizos sociais municipais e poder determinar así se seguen a reunir os requisitos necesarios para ser beneficiarios desta prestación.2. Os bonos de lactantes poderán prorrogarse ata que o/a menor ou menores que motivan a concesión deste bono cumpran os tres anos de idade. Non obstante, trimestralmente procederase de oficio a revisar as causas que deron lugar á concesión. A prestación de bonos de farmacia consiste na subvención, por parte do Concello de Culleredo, do importe que lle corresponde asumir á persoa solicitante no custo das medicacións que, pautadas polo seu médico do sistema público de saúde, precisa en tratamentos contínuos de enfermidades crónicas. Só se concederá esta prestación naqueles supostos nos que a persoa solicitante non poida asumir o custo das medicacións que precisa, ao atoparse nunha situación de precariedade económica e non ter outro medio de obtelas de forma gratuíta.1. O contido dos bonos será única e exclusivamente, para aquelas medicacións nas que existe unha receita dun médico do sistema público de saúde e referida a medicación cuberta por este sistema.2. Os datos da receita ou os do informe médico deberán corresponderse cos da persoa beneficiaria da prestación de bonos de farmacia.3. Non se inclúen nos bonos de farmacia as vacinas infantís, os produtos de beleza e estética nin os complexos vitamínicos.1. Só terá dereito á prestación de bonos de farmacia a persoa solicitante.2. Naqueles supostos nos que exista máis dunha persoa beneficiaria na unidade familiar, deberán incluírse nominalmente na resolución de concesión.3. A duración da prestación de bonos de farmacia manterase mentres persistan as causas que deron lugar á concesión e á situación de precariedade. Este servizo prestarase a familias nas que, por concorrer unha situación inesperada e carecer dunha rede familiar, precisen dun apoio temporal para o coidado dos sus fillos e fillas para poder asistir ao seu traballo.1. O/a usuario/a poderá optar ao servizo prestado polas empresas colaboradoras que aparecen no anexo V. Este anexo renovarase cada ano.2. O Concello subvencionará, como máximo, o 50% do custo real do servizo. Ademais dos requisitos xerais sinalados no artigo 5 deste regulamento, o beneficiario desta axuda: 1. Debe ser familia monoparental.2. Debe acreditar que o seu horario laboral coincide coa xornada extraescolar do menor a cargo.3. O período máximo desta axuda é de catro meses. Estes bonos son resgardos que permiten viaxar no transporte metropolitano, nomeadamente no autobús. Unicamente serán utilizados para garantir que o usuario poida desprazarse ao seu lugar de traballo. Ademais dos requisitos xerais sinalados no artigo 5 deste regulamento, deberán cumprirse os seguintes requisitos específicos: 1. Compromiso de seguir as indicacións dadas desde a Área de Servizos Sociais para beneficiarse mensualmente dos bonos, de acordo ao procedemento establecido para acceder a esta prestación.2. A unidade familiar non superará os 150 € de renda por cabeza, unha vez descontados os gastos polo alugamento ou pagamento da hipoteca da vivenda habitual, nun máximo de 400 €. 3. Acreditar a necesidade de desprazamento por razóns laborais. Enténdese como necesidades excepcionais as seguintes: 1. Cobertura de gastos de aloxamento temporal ante emerxencias ou sinistros como incendios, desafiuzamentos, ruína e por situacións familiares incluída a violencia.2. Necesidade acreditada dun aloxamento temporal nun centro residencial privado.3. Reparacións urxentes da vivenda que impidan a habitabilidade da mesma.4. Gastos funerarios. Ademais dos requisitos xerais recollidos no artigo 5 deste regulamento, deben cumprirse os seguintes: 1. Para ser beneficiario dunha axuda para aloxamento temporal nun centro residencial privado, é necesario: a. Manifestar un deterioro físico e/ou psíquico, acreditado con certificado médico do sistema público de saúde, no que se especifique que require dunha atención ou coidados específicos, temporais ou permanentes. b. Que os coidados ou atención requirida non poidan ser prestados pola familia obrigada a isto, de conformidade co sinalado no Código Civil. Para este suposto de que a familia non poida prestar a axuda obrigada, por condicións de idade, estado físico, graves cargas familiares ou carencia de recursos, deberán acreditarse estas circunstancias con certificado médico ou declaración de ingresos ou bens, ou calquera outra documentación que deixe constancia fidedigna destes extremos. c. Que os recursos sociais existentes non solvente a situación. d. Ter solicitado o ingreso nos centros públicos existentes. e. Que a contía a conceder se estableza segundo os ingresos económicos do solicitante e dos familiares obrigados a prestar atención, non puidendo superar o 75% do prezo mensual da praza no centro residencial. f. Que a axuda non sexa por un período superior a tres meses.2. O solicitante dunha axuda para reparacións urxentes da vivenda que impidan a habitabilidade da mesma ten que ser propietario da vivenda para a que solicita a axuda. Neste concepto incluiranse unicamente as necesidades de adaptación mínima que afecten á estrutura da vivenda, así como á instalación de servizos hixiénicos sanitarios.3. Deberán presentarse dous orzamentos detallados, de distinta procedencia, que acrediten a necesidade e o custo da adaptación a realizar.1. O procedemento iniciarase, en todo caso, por solicitude da persoa interesada.2. A solicitude, dirixida ao sr. alcalde-presidente da Corporación, formularase en modelo normalizado e poderá presentarse no Rexistro xeral do Concello, ou conforme ao disposto no art.38.4 da Lei 30/92, do 26 de novembro, de réxime xurídico das administracións públicas e procedemento administrativo común.3. Poderán realizar esta solicitude as persoas físicas que reúnan os requisitos xerais contemplados no Capítulo I deste regulamento.4. A solicitude, debidamente cumprimentada, deberá ser asinada polo solicitante ou, no seu caso, polo seu representante legal.5. Á solicitude deberá achegarse a documentación acreditativa á que se fai referencia no artigo seguinte e a que se solicite e acredite os requisitos específicos de cada unha das axudas contempladas neste regulamento.1. Documento Nacional de Identidade, permiso de residencia ou pasaporte do solicitante e, no seu caso, de todos os membros da unidade familiar.2. Fotocopia compulsada do Libro de Familia ou documento análogo no suposto de non telo que acredite o requisito esixido para optar á axuda que se solicite.3. Xustificación da situación económica de todos os maiores de 18 anos da unidade familiar, cos documentos que procedan dos que se sinalan a continuación: a) Se está en situación de desemprego, fotocopia compulsada na tarxeta de demanda de emprego e certificado do Servizo Público de Emprego no que se recolla se percibe ou non, prestación ou subsidio de desemprego e a súa contía. b) Se realiza algunha actividade laboral sen asegurar, deberá achegar unha declaración responsable dos ingresos que percibe mensualmente por esta actividade. c) Se estivo en activo nos seis últimos meses, deberá presentar as nóminas xustificativas dos ingresos percibidos nese período. d) Se está en activo, copia das seis últimas nóminas. e) Copia, no seu caso, da declaración do IRPF do último exercicio. f) Certificado expedido polo órgano competente da seguridade social que corresponda, sobre percepción ou non, de pensión e a súa contía. g) De ser necesario, certificación de bens inmobles, rústicos ou urbanos, e certificados de contas bancarias. h) Para o suposto excepcional, que deberá ser informado polos servizos sociais municipais, de que pola situación administrativa a persoa solicitante non poida presentar ningún destes documentos, deberá achegar unha declaración responsable na que indique se realiza algunha actividade ou non e, no seu caso, cales son os seus ingresos.4. Para o caso de ser necesario acreditar a situación económica ou física de familiares obrigados a prestar atención conforme ao establecido no Código Civil, se presentará a mesma documentación que se esixe aos solicitantes da axuda e a que se indica nos artigos deste regulamento onde se establecen os requisitos específicos para cada unha delas.5. Copia do contrato de alugamento ou o último recibo do IBI, así como o último xustificante de pago de alugamento ou hipoteca, de ser o caso.6. Calquera outra documentación que se valore necesaria por parte do persoal técnico dos servizos sociais municipais, para acreditar a situación de necesidade.7. Acreditación do empadroamento e a convivencia que será solicitada de oficio desde a Área de Servizos Sociais ao Padrón municipal.1. Unha vez rexistrada a solicitude, o funcionario instrutor procederá a revisar a documentación recibida. Se a solicitude non reúne todos os datos e documentos aludidos anteriormente, requirirase á persoa interesada para que, de conformidade co disposto no artigo 71 da Lei 30/92, do 26 de novembro, no prazo de 10 días, emende a falta ou achegue os documentos preceptivos, con indicación de que se non o fai, se lle terá por desistido da súa petición, logo de resolución ditada para o efecto, nos termos que se establecen no artigo 42 da precitada lei.2. O órgano competente poderá recabar do solicitante a modificación ou mellora voluntaria dos termos daquela. De ser o caso, levantarase acta sucinta que se incorporará ao expediente.1. A instrución do expediente corresponderá á traballadora social responsable de cada unidade de traballo social, que poderá recabar a documentación complementaria dos solicitantes así como a comprobación de datos o aclaracións de dúbidas da documentación que obra no expediente, sempre que o considere oportuno para a correcta instrución do procedemento. A comprobación dos datos pode incluír a visita domiciliaria por parte do persoal técnico da área de Benestar Social, para valorar no sitio a situación de necesidade.2. O expediente incorporará o informe social no que se recollan as circunstancias socio-familiares e económicas da unidade familiar, así como os datos da vivenda, a situación de necesidade ou calquera outro dato que se considere de interese. O informe realizarase en modelo normalizado que recolla todos os extremos indicados, sen prexuízo de engadir aqueles extremos da valoración que a xuízo da informante se consideren pertinentes.3. Unha vez que remate a tramitación do procedemento o/a instrutor/a formulará proposta de resolución que se elevará ao órgano competente para resolver.1. Son causas de denegación da solicitude axuda: a) Non reunir os requisitos esixidos neste regulamento. b) Dificultar o labor técnico de valoración da solicitude presentada. c) Persoas que teñan familiares obrigados a prestar alimentos, en virtude do previsto no Título I do Código Civil. d) Non ter cumpridas outras obrigas derivadas de calquera programa ou prestación da Área de Benestar Social, con indicación expresa da mesma, tendo presunción de certeza o expresado polos técnicos sociais informantes no procedemento, salvo proba en contrario.2. Son causas de extinción da axuda: a) Falecemento b) Perda dalgún requisito c) Cambio de residencia d) Incumprimento de obrigas. e) Ocultamento o falseamento de datos.1. A concelleira delegada de Benestar Social é o órgano competente para resolver sobre as solicitudes presentadas que, á vista dos informes e propostas emitidos, ditará resolución motivada, incluíndo os contidos do artigo 89 da Lei 30/92.2. A resolución conterá expresión concreta sobre á forma de pago e expresión de condicións a cumprir, no seu caso.3. O prazo máximo para resolver e notificar á persoa interesada, será dun mes, desde a data en que a solicitude se rexistrara de entrada no Concello. Non tendo ditada resolución expresa no prazo indicado, as solicitudes entenderanse desestimadas. A Área de Economía e a Intervención municipal axilizarán ao máximo os procedementos necesarios para o aboamento destas axudas de emerxencia. O persoal técnico da Área de Benestar Social, con fundamento en casos particulares e debidamente razoados, poderá propoñer alternativas de pago que constarán no seu informe Constitúen obrigas dos beneficiarios destas axudas as seguintes: 1. Destinar as cantidades recibidas á finalidade para que foron solicitadas, debendo presentar, no seu caso, no prazo máximo de tres meses, xustificante ou factura de ter realizado o pago para o que fora concedida a axuda polo importe total da mesma.2. Comunicar á Área de Benestar Social do Concello, no prazo de 15 días, as variacións substanciais que se dean na súa situación laboral, económica, composición familiar e calquera outra que poida supoñer un cambio na valoración inicial que deu lugar á concesión da axuda.3. Facilitar o seguimento da súa situación ao persoal técnico da Área de Servizos Sociais do Concello, así como seguir as súas indicacións para beneficiarse da utilización dos bonos ou axudas, no caso de que esixan un procedemento particular para a súa aplicación.4. Os beneficiarios de axudas ou, no seu caso, os seus representantes legais, deberán proceder ao reintegro das axudas concedidas en caso de incumprimento das obrigas que se establecen neste artigo.1. Das resolucións de concesión destas axudas darase conta ao Rexistro municipal de subvencións, que incorporará os datos considerando o disposto na Lei orgánica 15/1999, de 13 de decembro de protección de datos de carácter persoal.2. Nos modelos normalizados empregados no procedemento, incluirase a información a que fai referencia o artigo 5 da precitada Lei, relativos ao seu dereito a ser informados da incorporación e tratamento dos seus datos persoais, así como, no seu caso, o consentemento expreso para realizar o mesmo. A concelleira delegada de Benestar Social queda facultada para a aprobación dos modelos normalizados a que se fai referencia neste regulamento. A concesión das axudas que esixan a entrega de subministracións queda condicionada ao remate do procedemento de contratación administrativa pertinente. Este regulamento entrará en vigor, de acordo co disposto no artigo 70.2 da Lei 7/85, do 2 de abril, reguladora das bases do réxime local, unha vez publicado de forma íntegra no Boletín Oficial da Provincia e transcorra o prazo de quince días hábiles que se contarán desde a recepción do acordo de aprobación definitiva na Administración Xeral do Estado e na Xunta de Galicia. • 18 l de leite •12 iiogures ( a metade de sabores e a metade naturais) •1 envase de margarina (como mínimo de 500 g) •1 bote de cacao soluble en po (como mínimo de 750 g) •2 paquetes de galletas (como mínimo de 800g cada un) •1 paquete de cereais de millo para o almorzo (como mínimo de 350 g) •1 kg de fariña •2 kg de azucre •1 l de aceite de oliva •2 l de aceite de xirasol •3 ducias de ovos •2 kg de laranxas •2 kg de mazás •2 kg de plátanos •1 lata de melocotón en caldo de azucre (como mínimo de 450 g de peso neto) •1 lata de piña en toros (como mínimo de 450 g de peso neto) •1 kg de cenorias •2 kg de cebolas. •2 kg de tomates •3 latas de tomate natural triturado (como mínimo de 750 g de peso neto) •6 kg de patacas •1 kg de garavanzos •1 kg de fabas •1 kg de lentellas •2 kg de arroz •2 kg de macarróns •2 kg de espaguetes •1 kg de fideos •1 paquete de 3 latas pequenas de chícharos (como mínimo de 120 g de peso neto cada unha) •1 polo enteiro (cun peso mínimo de 1,5 kg) •2 kg de carne de agulla sen oso de tenreira •1 kg de carne de porco •250 g de queixo en liscos •250 g de pavo cocido en liscos •250 g de chourizo en liscos •2 kg de peixe fresco (salmón ou pescada) •3 latas de atún ( como mínimo de 125 g de peso neto cada unha) 1.12 l de leite 2.12 iogures (a metade de sabores e a metade naturais) 3.1 envase de margarina (como mínimo de 250 g) 4.1 bote de cacao soluble en po (como mínimo de 750 g) 5.1 paquete de galletas (como mínimo de 800 g) 6.1 paquete de cereais de millo para o almorzo (como mínimo de 350 g) 7.1 kg de fariña 8.1 kg de azucre 9.1 l de aceite de oliva 10.1 l de aceite de xirasol 11.2 ducias de ovos 12.1 kg de laranxas 13.1 kg de mazás 14.1 kg de plátanos 15.1 lata de melocotón en caldo de azucre (como mínimo de 450 g de peso neto) 16.1 lata de piña en toros (como mínimo de 450 g de peso neto) 17.1 kg de cenorias 18.1 kg de cebolas 19.1 kg de tomates 20.2 latas de tomate natural triturado (como mínimo de 750 g de peso neto) 21.3 kg de patacas 22.1 kg de garavanzos 23.1 kg de fabas 24.1 kg de lentellas 25.1 kg de arroz 26.1 kg de macarróns 27.1 kg de espaguetes 28.1 kg de fideos 29.1 paquete de tres latas pequenas de chícharos (como mínimo de 120 g de peso neto cada unha) 30.1 polo enteiro (cun peso mínimo de 1,5 kg) 31.1 kg de carne de agulla sen oso de tenreira 32.1 kg de carne de porco 33.250 g de queixo en liscos 34.250 g de pavo cocido en liscos 35.250 g de chourizo en liscos 36.1 kg de peixe fresco (salmón ou pescada) 37.2 latas de atún (como mínimo de 125 g de peso neto cada unha)” a) 2 paquetes de cueiros ( cun mínimo de 70 cueiros cada un) (1) b) 3 botes de leite en po infantil (cun contido mínimo de 850 g cada un) (2) c) 3 paquetes de cereais infantís (cun contido mínimo de 550 g cada un ) (3) 1. Indicarase a talla dos cueiros 2. Indicarase as necesidades de leites especiais segundo as indicacións do pediatra.3. Os cereais serán sen glute ou con glute dependendo da idade do bebé, nestes últimos tamén poderá haber variacións (de arroz, 8 cereais., segundo as necesidades de cada bebé e as indicacións do /a pediatra de cabeceira) 1.1 l de champú 2.1 l de xel 3.1 tubo de pasta de dentes 4.12 rolos de papel hixiénico 5.½ l de lixivia 6.1 l de limpador de fogar 7.1 l de lava louzas 8.1 kg de deterxente en po 9.½ l de suavizante para roupa 1. Centro de ocio Conto Contigo, Avda Cordeda 35 baixo, A Corveira.2. Centro de ocio Garabatos, Rúa Anxo Senra 17-19 baixo, O Burgo.3. E. I. Piolín, Rúa Fernando Pérez de Traba 10 baixo, Acea da Ma.4. E. I. Triciclo, Chanceira s/n Vilaboa.5. E. I. Os Pequerrechos, Rúa Xosé Rei Martínez nº2, A Corveira.6. E. I. O Colo do Vento, Rúa Xoan Montes 3, Vilaboa.7. E. I. Nubes, Rúa Amparo López Jean, 10, A Corveira. Cando o servizo sexa prestado nunha E. I será no horario que estan funcionan como Centro de Ocio, despois do horario lectivo dos CEIPS.” Culleredo, 15 de marzo de 2011. O alcalde, Asdo: Julio Sacristán de Diego.